**Обявление на Изпълнителна агенция по околна среда (ИАОС)**

На основание чл. 122а, ал. 7, т. 2 от *Закона за опазване на околната среда* (ЗООС) е открит обществен достъп до проект на комплексно разрешително (КР) за издаване на **ново комплексно разрешително на „СКРАП МЕТАЛС С.М.“ ООД, гр. Девня, площадка гр. Девня, общ. Девня, обл. Варна** за изграждане и експлоатация на:

1. „Инсталация за шредиране на метални отпадъци, включваща един брой шредер за ИУМПС, ИУЕЕО и ОЧЦМ“, изпълняваща дейност, съгласно точка 5.3.2 „г“ от Приложение № 4 към ЗООС – „Инсталации за оползотворяване или комбинация от оползотворяване и обезвреждане на неопасни отпадъци с капацитет над 75 т за денонощие, включващо една или повече от следните дейности и изключващо дейностите по пречистване на отпадъчни води от населени места: третиране в инсталации за раздробяване (шредиране) на отпадъци от метал, включително отпадъци от електрическо и електронно оборудване и излезли от употреба превозни средства и техните компоненти“;

2. „Инсталация за временно съхраняване на опасни отпадъци с общ капацитет над 50 т.“, изпълняваща дейност, съгласно точка 5.5 от Приложение № 4 към ЗООС – „Временно съхраняване на опасни отпадъци, които не попадат в приложното поле на т. 5.4, до извършване на някоя от дейностите, изброени в т. 5.1, 5.2, 5.4 и 5.6, с общ капацитет над 50 т., с изключение на временното съхраняване на отпадъците на площадката на образуване до събирането им“.

Проектът на КР е изготвен след проведени консултации с оператора и е съгласуван с РИОСВ-Варна и Басейнова дирекция „Черноморски район“.

В периода **от** **20.09.2022 г. до 26.09.2022 г.**, проектът и резултатите от съгласуването с директорите на РИОСВ-Варна и БД „Черноморски район“ ще бъдат достъпни на интернет страницата на ИАОС.

Компетентен орган за вземане на решение по проекта на КР е изпълнителният директор на ИАОС. Становища в горепосочения срок могат да се подават до изпълнителния директор на ИАОС, по официален ред, заведени в Центъра за административно обслужване на ИАОС.

За допълнителна информация:

Любка Попова – директор на дирекция „Разрешителни режими“, ИАОС,

тел.: 02/940-64-80.